За: Позив за медијске организације и новинаре за учешће у регионалној медијској мрежи из области рада

Поштовани,

Eко центар, као партнер на спровођењу пројекта: „Побољшање услова рада и безбедсности и здравља на раду као подршка земљама Западног Балкана за приступање Европској Унији“ у име BALcanOSH.net, позива сва заинтересована медијска удружења, новинаре и медије да се удруже ради формирања регионалне мреже у области рада.

Сврха успоставњања и функционисања регионалне мреже је потреба да се побољша комуникација и сарадња између организација цивилног друштва, медија и медијских организација и новинара на промовисању света рада, радних односа и безбедности и здравља на раду на Западном Балкану. Ова неформална мрежа има за циљ да помогне напретку ових земаља у смислу стабилности и убрза политичке, економске и друштвене реформе у процесу приступања ЕУ.

**Специфични циљеви пројекта** : Подршка сталном побољшању услова за независан положај и професионализам новинара и јачање интегритета медијских радника.

Подизање јавне свести о питањима људских права а нарочито: правима радника, смањење броја повреда на раду, професионалних болести.

Успостављање сарадње и блиског партнерства између новоформиране мреже и организација цивилног друштва и

BALcanOSH.net како би се побољшали услови рада радника и стање безбедности и здравља на раду у свим земљама Западног Балкана.

Најмање 15 медијских организација из Западног Балкана позвани су да буду учесници.

Представници медијских организација и новинари који буду изабрани имаће прилику да буду учесници следећих активности:

Радионица о безбедности и здрављу на раду, стандардима истраживачког извештавања и новинарства, потписивању протокола о сарадњи о функционисању регионалне мреже мреже од 21.10.2021 до 23.10.2022.

Да буду чланови и делују у склопу регионалне неформалне медијске мреже (потписивање меморандума о сарадњи)

Подршку у припpеми медијских прича и чланака и њиховој дистрибуцији, односно њиховом објављивању на регионалном нивоу.

Периодични консултативни састанци мреже регионалних организација.

Развој иновативних информатичких решења као средство подршке раду мреже.

Могућност да учествују у коришћењу донација које су предвиђене овим пројектом.

Заинтересоване медијске организације/новинари требало би да пошаљу:

Пријаву и номинацију особе која ће учествовати у активности регионалне медијске мреже у области рада, као и кратку биографију.

Апликацију послати на следећу адресу: ekocentar@zaprokul.org.rs

Дејан Загорац,

Председник Еко центра